भारतीय कम्युनिस्ट पार्टी (भाकपा) के अनुसार, जवाहरलाल नेहरू विवि जेएनयू छात्र संघ के पूर्व अध्यक्ष और पार्टी के राष्ट्रीय कार्यकारिणी के सदस्य कन्हैया कुमार को बेगूसराय से उम्मीदवार बनाया जायेगा। भ्क्पा पहले ही बिहार में बड़े पैमाने पर बीजेपी को हराने के लिए प्रचार शुरू कर चुकी है वो भी ‘बीजेपी हराओ, देश बचाव’ के टाइटल के साथ प्रचार कर रहे हैं। इसके जरिये वो राज्य के कई शहरों में बीजेपी के खिलाफ महागठबंधन की ताकत का प्रदर्शन कर रहे हैं। कन्हैया कुमार की रैली में कांग्रेस, राजद, भाकपा माले, माकपा, लोकतांत्रिक जनता दल और हिन्दुस्तानी अवाम मोर्चा के प्रमुख नेताओं को आमंत्रित किया गया है। इसके अलावा पार्टी के राष्ट्रीय महासचिव एस।सुधाकर रेड्डी, राज्यसभा सांसद डी.राजा, राष्ट्रीय सचिव अतुल कुमार अंजान, के नारायणा एवं रवीन्द्र कुमार समेत अन्य नेता भी रैली में शामिल होंगे।